Tydal kirke

Tydal kirke er ei nyrestaurert kirke fra 1696. Kirka ligger i Tydal kommune i Trøndelag. Tydal kirke var opprinnelig et Y-formet bygg, og sto slik til 1830-tallet da den ble delvis ombygget til langkirke. Store reparasjoner med påfølgende oppmaling stod ferdig i 1847. Opprinnelig var hele kirka innvendig dekt av bibelske veggmalerier med dekorasjoner. Disse ble overmalt i 1847, men malingen ble igjen fjernet i 1912, slik at en nå kan glede seg over den prakt og stemning de utstråler i det gamle ærverdige gudshuset. Kirka gjennomgikk også en større reparasjon i 1969. På en benkevange fra gammelkirka på Kirkvold (ca. 1200-1696) er det med en kniv risset inn 21 runer fra middelalderen. I tillegg til runene er det også en innskrift med latinske bokstaver som blir oppfattet som en magisk inskripsjon. Referanser Kilder Tydal kommune (som har gitt tillatelse til å bruke stoff fra nettsida). Eivind Bratlie m.fl., red. (1997). Tydal kirke, Tydal kommune: Undersøkelser, konservering og restaurering av dekorert kortak fra ca 1700. Oslo: NIKU. ISBN 82-426-0859-8. K.J. Gullikstad, red. (1972). «Gudshusene i Tydal». Tydalsboka 1: Bygda gjennom tidene. Tydal kommune. s. 168–177. Alf Henry Rasmussen (1993). «Tydal kirke». Våre kirker. Norsk kirkeleksikon. Kirkenær: Vanebo forlag. s. 231. ISBN 82-75-27022-7. Eksterne lenker (no) «Tydal kirke». Kirkesøk. Den norske kirke. (no) «Tydal kirke». Kulturminnesøk. Riksantikvaren – Direktoratet for kulturminneforvaltning.